"הקו לתל-אביב הוא המוצלח ביותר בטיסות ארוכות-הטווח של קתאי", אומר ביילי, "לפחות מאז שהצטרפתי לקתאי פסיפיק לפני 8 שנים".
״מה שהדהים אותי בישראל זו הכמות של הנוסעים העסקיים. יש לנו נוסעים, לא אחד ולא שניים, שנוסעים להונג-קונג כל שבוע וחוזרים לשבת בארץ. הם טסים יותר מהטייסים שלנו״.
"ב-2021 קתאי תקבל לצי שלה את מטוס הבואינג 777-9 החדש עם מחלקה ראשונה שהיא מדהימה. החלום שלי להכניס את המטוס הזה לקו בישראל".
ה779 יהיה 77x? לדעתך המחלקה הראשונה של קתאי תהיה יותר טובה מעכשיו?
לסדרה כולה קוראים 777X. יש כרגע שני דגמים בתכנון קונקרטי (777-9 ו-777-8) ועוד כמה כקונספט (בפרט 777-10).
לא ברור איך יהיו הקיצורים, אבל אני מניח ש-779 ו-778 בהתאמה.
האם לדעתך המחלקה הראשונה של קתאי תהיה יותר טובה מהעכשיוית?
באמת לא יודע. מאמין שהם לא ישנו אותה מהותית.
חוזרים עם כרטיסי בונוס בביזנס מונקובר לת"א.
כרגע טסים לפרנקפורט עם אייר קנדה (788), ומשם עם טורקיש (A333 לאיסטנבול ואז 773 לת"א).
אני סה"כ מרוצה מהכרטיסים האלו (לא טסנו באף אחד מהמוצרים, ולא ביקרנו בלאונג' באיסטנבול החדש), אבל הכרטיס שאני באמת רוצה הוא דרך סן פרנסיסקו בפולריס, שכרגע מופיע רק במחיר מלא של 180K מיילים.
הטיסה עוד כמעט שלושה חודשים, ובאתר של יונייטד נראה שכרגע רק 8 מתוך 60 המקומות בביזנס תפוסים.
יש איזה כלל אצבע לגבי כמה קרוב לטיסה יהיה סיכוי למצוא מקומות למסלול הזה ב-Saver ב-75K מיילים?
אין חוקיות לצערנו. אל תבנה שיהיו שני מושבי בונוס פנויים בביזנס באף טיסה של יונייטד מארה״ב לישראל (בתעריף Saver).
בחיפוש לתאריכים קרובים (שבוע מהיום) אני דווקא מוצא זמינות לשני אנשים ב-75K דרך סן פרנסיסקו, ובחלק מהימים גם דרך וושינגטון.
זה תמיד כרוך בשני קונקשנים בדרך לשם או בקונקשן ארוך בס.פ., אבל יונייטד מציעים את הכרטיסים האלו.
אז אולי יונייטד באמת משחררת מושבים נוספים ברגע האחרון. לא זכור לי שהיה כך בעבר.
האם שווה להזמין כבר עכשיו או לחכות עוד כחודשיים אולי שיצאו מבצעי חורף?
נסה לבדוק את השילוב בריטיש/אמריקן/איבריה. יהיו לך מטוסים רחבי-גוף כל הדרך.
מעבר לזה שאני מבין שהמנכ״ל מוכשר מאוד ושיש לו הרבה הצלחות ממשיות, האמירה שלהלן אכן מבוססת-ריווחיות, או שמוצלחות זה מושג פלואידי ומדובר בשיווק עצמי?
"הקו לתל-אביב הוא המוצלח ביותר בטיסות ארוכות-הטווח של קתאי", אומר ביילי, "לפחות מאז שהצטרפתי לקתאי פסיפיק לפני 8 שנים"
במובן הכי ישיר. קתאי מעמיסה שקים של כסף וחוזרת להונג-קונג, פעם ביום.
שלום רב. אני מחפשת כבר תקופה טיסה ישירה לברלין בין ה8.10.19 לבין 13.10.19 . הבעיה היא ש ה 13 הוא ערב יום כיפור ובאתר של אל על יש רק טיסה אחת בהלוך שיוצאת ב3.20 בבקר והיא מאד יקרה . הלוך חזור יותר מ900 דולר בתיירים.
אתמול שמתי לב בטרווליסט מופיעה טיסה זולה יותר שיוצאת ב6.20 בבקר . הסוכן הוא hidden flights . ובאתר כתוב שזו טיסת שכר שמבוצעת עי אל על.
בדקתי אם הטיסה הזאת מופיעה באתר אחר או אצל סוכן אחר ומצאתי אותה רק גוליבר. התקשרתי היום לאל על והם לא מכירים טיסה כזאת. התקשרתי לגוליבר והם הבטיחו לי לבדוק מהי הטיסה ולחזור אלי. הטיסה כן מופיעה במערכת ההזמנות שלהם ובשיחה הנציגה אמרה לי שהמערכת מאפשרת לה לבצע הזמנה למרות שגם היא רואה שבאל על אין טיסה כזו.
מנסיונך, האם זו הונאה? טעות מכוונת ? טעות תמימה?
או באמת יכול להיות שיש טיסה שמופעלת עי מישהו אחר עבור אל על?
נשמע שמצאת טיסת שכר פשוט. היא אולי מופעלת ע״י מטוס של אלעל, ואולי אפילו צוות של אלעל (חכירה רטובה), אבל בפועל זו אינה טיסת אלעל. זו טיסת שכר שספק כלשהו מפעיל ופשוט משלם לאלעל עבור המטוס (וכאמור אולי גם עבור הצוות). אז הגיוני שאלעל לא רואה את הטיסה הזאת בכלל והגיוני שלא כל אתרי ההזמנות מאפשרים להזמין אותה (כי אותו ספק יכול לבחור להציע אותה לאתרים מסוימים בלבד).
איך נדע אם בכלל, אם מטוס בטיסה הוא מדגם 737-MAX שעכשיו מנסים למתג תחת 737-8200 ?
יש לי טיסה מוזמנת בראיינאייר לספטמבר.
מקווה שהמטוס המקולל הזה יהיה עדיין מקורקע עד אז.
לפי הכתבה מדה מרקר מאתמול, כל התכנון היה מלווה בליקויים, חוסר נסיון של מהנדסים ראשיים. ורשויות שהתעלמו וסמכו על היצרן.
ומעורר מחשבות גם על הדגמים הבאים של בואינג שסביר להניח, כי מתוכננים גם תוך רצון למקסם רווחים ולהקטין עלויות פיתוח וייצור.
מעניין עד כמה ה 787 הושפע מגישה זו ?
יש כלים ואתרים שונים המאפשרים לגלות איזה מטוס יפעיל איזו טיסה. ממש בחיפוש ראשוני בגוגל לפי מספר הטיסה והתאריך. אגב, רק ראינאייר מנסה למתג את המטוס מחדש כי השבתת הדגם גורמת לה נזקים כספיים משמעותיים וזו חברה שלא יודעת לסבול נזקים כספיים. שאר החברות לא ימהרו לעבוד על הלקוחות שלהן.
ייתכן שליקויים וקיצורי-דרך הם נחלתם של דגמים אחרים של בואינג, כן, ואני משוכנע שבחודשים האחרונים מסתכלים עליהם באלף עיניים במובן הזה. יש הרבה בעלי אינטרסים שרוצים לוודא שמטוסי בואינג כשרים לטיסה ולכן סביר להניח שכל המשחקים נגמרו לעת עתה. נקווה שכל הבדיקות יסתיימו בקרוב עם התיקונים המתאימים.
"בהתאם להסדר פשרה שאושר על-ידי בית המשפט המחוזי בתל-אביב-יפו בת”צ 4180-06-15 ביום 14.2.2019 חשבונך במועדון הנוסע המתמיד יזוכה ב-1500 מיילים. "
חבר טס לאוסטליה ובחזרה עם קתאי במחלקת עסקים.
אין לו מעמד.
מה לדעתך הדרך למקסם תועלת מבחינת מיילים (ואולי גם מעמד).
כרגע הוא בחר לקרדט למועדון שהוא חבר בו, שזה איבריה.
נראה לי בזבוז.
אם חשוב לו סטטוס גבוה – הוא יכול לבחור במועדון של בריטיש. דומה מאוד למועדון של איבריה, אבל קל יותר להתנהל מולו. אם יש לו אוויוס במועדון של איבריה הוא יוכל להעביר אותם אח״כ למועדון של בריטיש. כל טיסה ארוכה עם קתאי תצבור 140 נקודות לסטטוס, וכנראה 560 נקודות לסטטוס מהכרטיס כולו, ואז הוא יצטרך רק נסיעה אחת נוספת עם בריטיש (כי יש תנאי למינימום קטעי טיסה של בריטיש) ויהיה לו סטטוס סילבר במועדון שכבר מגיע עם הטבות משמעותיות.
אם הוא טס בעיקר במחלקת העסקים ולא חשוב לו סטטוס – הוא יכול לבחור במועדון של אלסקה שייתן לו קרדיט די גבוה על הטיסות האלו.
בשדות תעופה במפרץ הפרסי ( קטאר / דובאי ).
אבל האם זה יעבוד ללא צ׳ק אין מראש לטיסה השניה ?
אם מישהו ניסה זאת, אשמח לשמוע.
לא אמורה להיות בעיה. אין הכרח שהקונקשיין יהיה מוגן תחת אותו כרטיס.
אבל זה בטח לא מומלץ. לא שיש שינאה גדולה לדרכון ישראלי בשדות האלו, ולא שיש איזה חשש גדול, אבל חבל להגדיל את הסיכון שמשהו ישתבש ותמצא את עצמך בבעיה בשדה תעופה של מדינה שלא יכולה להכניס אותך אליה. זאת ועוד, ייתכן שתצטרך להסביר את עצמך מול חברת התעופה הראשונה כי מבחינתה אותה מדינה היא היעד בכרטיס שלך ולכן חברת התעופה תרצה לראות ויזה או דרכון זר.
מישהו יודע האם ומדוע פינאייר הפסיקה לטוס לתל אביב?
מישהו מכיר דרך לקבל GATE PASS בנתב"ג?
אין חיה כזאת. אולי היכרות אישית עם הקב״ט יכולה לסדר לך דבר כזה, אבל כמסלול מובנה זה לא קיים.
היי, אומנם כבר לא יום שלישי אבל אשמח לתשובה.
באתר של club1hotels כשבודקים מלון יש כל כך הרבה סוגי חדרים בלי פירוט עליהם ותמיד יש כפילויות (לפעמים 4, 5 אותו החדר).
איך מבינים במה מדובר?
יכול להיות שזה פשוט תעריפים שונים לאותו המוצר? ואז פשוט להזמין את הזול ביותר?
כן, כדאי להזמין את הזול ביותר. אתה רואה כפילויות כי בעצם Club1Hotels מרכז את ההצעות הטובות ביותר של מספר ספקים שונים – ובגלל שה-IT של האתר כ״כ גרוע אז כל התוצאות מופיעות במקום סינון שלהן.
יש לי יותר מ-330000 אוויוס במועדון בריטיש. צריכה להזמין כרטיסים ליפן בנובמבר.
יש המלצה למקסם את האוויוס ?
אידיאלית לטוס עם קתאי – אבל לא בטוח שתמצאי זמינות. חלופה אחרת היא שילוב של רויאל ג׳ורדניאן וקטאר איירוויס (ת״א-עמאן עם RJ ומשם עם QR).
אפשר גם לטוס דרך לונדון אבל זה מאריך משמעותית את מרחק הטיסה (וכנראה מעלה גם את המחיר, ומעלה את התוספת הכספית בגלל המסים בהית׳רו). לכן זו חלופה אפשרית אבל לא רצויה כ״כ.